Det var formentligt en teknisk fejl på et batteri, der lørdag eftermiddag var skyld i en brand i en campingvogn hos Aabybro Camping & Fritid. Det oplyser Claus Hermansen, der er indsatsleder ved Nordjyllands Beredskab. Personalet reagerede hurtigt, da de opdagede den brændende campingvogn. De spændte hurtigt vognen efter en bil, og kørte den væk fra både de andre campingvogne og bygninger på Aabybro Camping & Fritid. - Campingvognen er totalskadet, men fordi personalet var så hurtige, er der ikke sket andet end det. Det var super godt, de var hurtige på aftrækkeren, siger Claus Hermansen.

Referat:
Lørdag gik der pludselig ild i en campingvogn hos Aabybro Camping & Fritid. Personalet var hurtige, og kørte den brændende vogn væk.